कलेक्टर ने दीनदयाल कैंटीन के लिए देखी जगह
खरगोन | दीनदयाल कैंटीन योजना के तहत बस स्टैंड पर रैनबसेरा के पास प्रस्तावित कैंटीन के लिए जगह देखने कलेक्टर अशोक वर्मा पहुंचे। उन्होंने रैनबसेरा के पास रिक्त पड़े स्थान पर शेड बनाने को कहा। कैंटीन का संचालन एनजीओ या समाजसेवी संस्था द्वारा किया जाएगा। एसडीएम महेंद्रसिंह कवचे, सीएमओ निशिकांत शुक्ला भी मौजूद रहे। योजना के तहत 1 अप्रैल से यहां 5 रुपए में भरपेट खाना मिलेगा। बुधवार को प्रशासनीक व नगरीय निकाय अफसरों ने भ्रमण कर स्थान चिन्हित किया था। योजना के प्रभावी क्रियान्वयन के लिए बुधवार को नगरीय प्रशासन विभाग के प्रमुख सचिव मलय श्रीवास्तव एवं आयुक्त विवेक अग्रवाल ने वीडियो कॉन्फ्रेंसिंग के माध्यम से योजना के संबंध में आवश्यक दिशा-निर्देश दिए हैं।
mag_Deva hin_Deva